उपभोक्तओं को बताए उनके अधिकार व कर्तव्य
विपणन सहकारी समिति ने उपभोक्ता संरक्षण दिवस का आयोजन किया
भास्कर संवाददाता | झाबुआ
विपणन सहकारी समिति द्वारा राष्ट्रीय उपभोक्ता संरक्षण दिवस का आयोजन किया। मुख्य अतिथि विधायक शांतिलाल बिलवाल थे। उन्होंने कहा उपभोक्ताओं को उचित गुणवत्ता की खाद्य सामग्री खरीदना चाहिए। उन्होंने उपभोक्ताओं के अधिकारों के प्रचार प्रसार पर जोर दिया। जिला उपभोक्ता फोरम सदस्य किरण शर्मा ने बताया किसी उपभोक्ता द्वारा अपने उपयोग के लिए ली गई सामग्री या सेवा में कोई कमी हो तो वह क्षतिपूर्ति के लिए उपभोक्ता फोरम में वाद दायर कर सकता है। इसके लिए किसी वकील के पास जाने की जरूरत नहीं।
सिर्फ एक सादे कागज पर शिकायत की जा सकती है। सहायक आपूर्ति अधिकारी श्रीराम बरडे ने उपभोक्ताओं को उनके अधिकार व कर्तव्य बताए। साथ ही बताया कि शिकायत कौन कर सकता है और कहां की जा सकती है। जिला खाद्य सुरक्षा अधिकारी सुरेंद्र ठाकुर ने हर व्यक्ति जो सुबह उठने से लेकर रात को सोने तक अपने दैनिक जीवन में जितनी वस्तुओं का उपयोग करता है, वह एक उपभोक्ता ही है। कोई भी सामग्री खरीदने से पहले उसकी एक्सपायरी डेट देखें और गुणवत्ता का पता करें। कार्यक्रम की अध्यक्षता विपणन सहकारी संस्था के अध्यक्ष सोमसिंह सोलंकी ने की। संचालन कनिष्ठ आपूर्ति अधिकारी सवेसिंह गामड़ ने किया। आभार विपणन सहकारी संस्था के प्रबंधक विनोद शर्मा ने माना। इस अवसर पर भाजपा नेता विजय नायर, मंडल अध्यक्ष मेजिया कटारा, कृषि उपज मंडी उपाध्यक्ष बहादुरङ्क्षसह हटिला, पार्षद सुनील शर्मा सहित अन्य लोग मौजूद थे।
जागरूकता प्रदर्शनी लगाई
कार्यक्रम में नापतौल विभाग, गैस एजेंस और पेट्रोल की गुणवत्ता जांचने के लिए प्रदर्शनी लगाई गई।
hin_Deva hin_Deva bho_Deva hin_Deva hin_Deva hin_Deva hin_Deva